عاينت “كود” مساء يوم الخميس 20 دجنبر الجاري، مشهد انساني زوين بزاف، ملي المغاربة تضامنو بواحد طريقة مع أجنبي كتبين أنهم باغيين الاجانب يعيشو مرتاحين فالمغرب ويحسو بأن المواطنين فهاد البلاد باغين ليهم الأمن والاستقرار.t المواطن الروسي لي دار العالم كامل، فرش كرطونة فشارع محمد الخامس، كيطالب ناس يعاونوه باش يرجع لروسيا بلادو الاصلية. المواطن الروسي قال لـ”كود” بأنه كان خرج من روسيا بسبب شي ازمة اقتصادية وقعات هاد 2015 وكايدير اوطوسطوب وصل للصين وعدد من دول وجا المغرب، ودبا باغي يرجع لروسيا. ورفض المواطن يربط قرار رجوعو لروسيا بسبب ما حدث فمراكش. وعاينت كود عدد من المواطنين ساهمو معه، بل العكس واحد جا عندو باغي يديه لفندق يخلص عليه ويبات. هادي ثقافة المغاربة مع الاجانب سواء كانوا عندهم فلوس ولا لا. 
المغاربة بقا فيهم الحال بزاف من ذبح السائحتين وغير شافو روسي فرباط كيطلب المساعدة كولشي عاونو